Η ταινία ***Καταραμένη Κυριακή*** (πρωτότυπος τίτλος *Sunday Bloody Sunday*) είναι κοινωνικό δράμα παραγωγής 1971 σε σκηνοθεσία Τζον Σλέσιντζερ. Πρωταγωνιστές της ταινίας είναι οι: Πίτερ Φιντς, Γκλέντα Τζάκσον και Μάρεϊ Χεντ. Η ταινία πραγματεύεται την παράλληλη ερωτική σχέση ενός αμφισεξουαλικού νεαρού άνδρα με έναν ομοφυλόφιλο και Εβραίο γιατρό και με μια χωρισμένη γυναίκα. 

Η ταινία υπήρξε πολύ σημαντική για την περίοδο της προβολής της εφόσον ο ομοφυλόφιλος ήρωας του ερωτικού τριγώνου (που υποδύεται ο Πίτερ Φιντς) εμφανίζεται να έχει αποδεχτεί τη σεξουαλικότητά του και να είναι επιτυχημένος ως γιατρός.

Πλοκή
-----

Ένας ομοφυλόφιλος Εβραίος γιατρός, ο Ντάνιελ Χερς (Πίτερ Φιντς) και μια χωρισμένη γυναίκα, η Άλεξ Γκρέβιλ (Γκλέντα Τζάκσον), εμπλέκονται σε ερωτικό τρίγωνο με κεντρικό πρόσωπο του τριγώνου τον αμφισεξουαλικό, Μπομπ Έλκιν (Μάρεί Χεντ). Τόσο ο Ντάνιελ, όσο και η Άλεξ γνωρίζουν ότι ο Μπομπ έχει ερωτική σχέση και με τους δυο και γνωρίζονται και μεταξύ τους μέσω κοινών φίλων. Αποφασίζουν όμως να ανεχτούν την κατάσταση φοβούμενοι ότι θα χάσουν τον Μπομπ, ο οποίος έχει το ελεύθερο να ταλαντεύεται μεταξύ των δυο αυτών ατόμων. Αυτή η σχέση συνοδεύει την ανησυχία της Άλεξ για μια χαμένη νιότη, λόγω ενός αποτυχημένου γάμου και μιας δύσκολης παιδικής ηλικίας, ενώ για τον Ντάνιελ αποτελεί διέξοδο από την εβραϊκή του γαλούχηση. Μόνο όταν ο Μπομπ αποφασίζει να φύγει για τις Η.Π.Α. εγκαταλείποντας και τους δυο οι δυο αυτοί άνθρωποι συναντιούνται και καταλαβαίνουν ότι έφτασε η ώρα να προχωρήσουν με τις ζωές τους.

Πληροφορίες παραγωγής
---------------------

Το σενάριο της ταινίας έγραψε η Πενέλοπι Τζίλιατ και βασίζεται στην ερωτική σχέση που είχε ο ίδιος ο Σλέσιντζερ με τον ηθοποιό Τζον Στάινερ. Η ταινία έχει τεράστια ιστορική σημασία εφόσον πρόκειται για την πρώτη ταινία με θέμα την ομοφυλοφιλία που έλαβε παγκόσμια ευρεία διανομή. Πρόκειται επίσης για την πρώτη που απεικονίζει δυο άνδρες να φιλιούνται στο στόμα χωρίς να υποστεί λογοκρισία. Ο Σλέσιντζερ πήρε τη θεματολογία του *Ο Καουμπόι του Μεσονυχτίου (Midnight Cowboy)* που είχε γυρίσει δυο χρόνια πριν και την πήγε ένα σκαλί παραπάνω, εφόσον οι ήρωές του στην προκειμένη περίπτωση είναι ανοιχτά γκέι, χωρίς τύψεις για τη σεξουαλική τους ταυτότητα.

### Διανομή ρόλων

Πρώτη επιλογή του σκηνοθέτη για το ρόλο του γιατρού Ντάνιελ Χερς (ο οποίος στο αρχικό σενάριο επρόκειτο να είναι τριάντα χρονών) ήταν ο Άλαν Μπέιτς. Όμως ο Μπέιτς εκείνη την περίοδο συμπρωταγωνιστούσε με την Τζούλι Κρίστι στην ταινία *Ο Μεσάζων (The Go-Between, 1971)* του Τζόζεφ Λόουζι και τα γυρίσματα κράτησαν περισσότερο χρόνο από εκείνον που είχε αρχικά εκτιμηθεί, επομένως ο σκηνοθέτης τον αντικατέστησε με τον ηθοποιό Ίαν Μπάνεν. Ο Μπάνεν όμως δεν μπορούσε να δεχτεί την ιδέα ότι έπρεπε να φιλήσει έναν άλλον άνδρα και γι' αυτό το λόγο απολύθηκε μετά από μια βδομάδα και τη θέση του πήρε ο Πίτερ Φιντς, ο οποίος όχι μόνο δεν είχε πρόβλημα με το να φιλήσει τον Μάρεϊ Χεντ στο στόμα, αλλά κάθε φορά που το έκανε φώναζε: *Το έκανα για την Αγγλία* (είχαν περάσει μόλις τρία χρόνια από την ημέρα που η βουλή της Αγγλίας ακύρωσε το νόμο που καταδίκαζε την ομοφυλοφιλία ως αδίκημα). Ηθοποιοί όπως η Ντέιμ Ίντιθ Έβανς και η Θόρα Χερντ αρνήθηκαν ευγενικά το ρόλο της μητέρας της Γκλέντα Τζάκσον εφόσον πίστευαν ότι το εγχείρημα του να γυρίστει μια ταινία με ένα τέτοιο για την εποχή σκανδαλώδες θέμα ήταν ριψοκίνδυνο. Ο ρόλος δόθηκε τελικά στην Πέγκι Άσκροφτ που κατάλαβε πόσο σημαντικός είναι ο ρόλος της μητέρας της Άλεξ για την πλοκή της ταίνιας.

Ο Ντάνιελ Ντέι Λιούις έκανε το κινηματογραφικό του ντεμπούτο στην ταινία στην ηλικία των 14 χρονών. Εμφανίστηκε μόλις μερικά δευτερόλεπτα στο ρόλο ενός μέλους ομάδας αγοριών που βανδαλίζουν ένα αυτοκίνητο έξω από την εκκλησία.

Προβολή
-------

Η ταινία προβλήθηκε λίγο πριν τα γεγονότα της *Ματωμένης Κυριακής* τον Ιανουάριο του 1972 στο Ντέρι της Βόρειας Ιρλανδίας. Η ταινία που προβάλονταν στους κινηματογράφους του Ντέρι τη μέρα της ομαδικής δολοφονίας ήταν το *Καταραμένη Κυριακή*.

Υποδοχή και βραβεία
-------------------

Η ταινία έλαβε διθυραμβικές κριτικές και ο Ρόμπερτ Έμπερτ και ο Τζιν Σίσκελ τη συμπεριέλαβαν στη λίστα με τις 10 καλύτερες ταινίες για το 1971. Προτάθηκε επίσης για 4 βραβεία όσκαρ, μεταξύ των οποίων και για όσκαρ καλύτερης σκηνοθεσίας, ενώ βραβεύτηκε με 4 BAFTA για καλύτερο βρετανικό φιλμ, Α' ανδρικού, Α' γυναικείου ρόλου και σκηνοθέτη.

Βραβεία Ακαδημίας Κινηματογράφου (Όσκαρ)

**Υποψηφιότητες:**

* Σκηνοθεσίας – Τζον Σλέσιντζερ
* Α' Ανδρικού Ρόλου – Πίτερ Φιντς
* Α' Γυναικείου Ρόλου – Γκλέντα Τζάκσον
* Πρωτότυπου Σεναρίου – Πενέλοπι Τζίλιατ

Παραπομπές
----------

1. 1 2 3  *Sunday Bloody Sunday*   στην IMDb
2. ↑  *Sunday Bloody Sunday* στο Rotten Tomatoes

Εξωτερικοί σύνδεσμοι
--------------------

* *Καταραμένη Κυριακή*  στην IMDb

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Βραβείο BAFTA Καλύτερης Ταινίας |
| --- |
|  |
| Καλύτερη Ταινία άπο Οποιαδήποτε Πηγή1947–1967 | 
* (1947) Τα καλύτερα χρόνια της ζωής μας
* (1948) Άμλετ
* (1949) Κλέφτης ποδηλάτων
* (1950) Όλα για την Εύα
* (1951) Ο Κύκλος του έρωτα
* (1952) Πυρπολιταί του ουρανού
* (1953) Απαγορευμένα παιχνίδια
* (1954) Το μεροκάματο του τρόμου
* (1955) Ριχάρδος ο Γ'
* (1956) Η ταβέρνα
* (1957) Η Γέφυρα του Ποταμού Κβάι
* (1958) Στον ανεμοστρόβιλο των παθών
* (1959) Μπεν Χουρ
* (1960) Η Γκαρσονιέρα
* (1961) Η μπαλάντα ενός στρατιώτη
* (1961) Ο κόσμος είναι δικός μου
* (1962) Ο Λόρενς της Αραβίας
* (1963) Τομ Τζόουνς
* (1964) S.O.S Πεντάγωνο Καλεί Μόσχα
* (1965) Ωραία μου Κυρία
* (1966) Ποιος Φοβάται τη Βιρτζίνια Γουλφ;
* (1967) Ένας άνθρωπος για όλες τις εποχές
 |
|  |
| Καλύτερη Ταινία1968–σήμερα | 
* (1968) Ο Πρωτάρης
* (1969) Ο Καουμπόι του Μεσονυχτίου
* (1970) Οι Δύο Ληστές
* (1971) Καταραμένη Κυριακή
* (1972) Καμπαρέ
* (1973) Αμερικανική νύχτα
* (1974) Επώνυμο: Λακόμπ, Όνομα: Λουσιέν
* (1975) Η Αλίκη δε μένει πια εδώ
* (1976) Στη Φωλιά του Κούκου
* (1977) Ο Νευρικός Εραστής
* (1978) Τζούλια
* (1979) Μανχάταν
* (1980) Ο άνθρωπος ελέφαντας
* (1981) Οι Δρόμοι της Φωτιάς
* (1982) Γκάντι
* (1983) Εκπαιδεύοντας τη Ρίτα
* (1984) Κραυγές στη σιωπή
* (1985) Το πορφυρό ρόδο του Καΐρου
* (1986) Δωμάτιο με Θέα
* (1987) Ζαν ντε Φλορέτ
* (1988) Ο Τελευταίος Αυτοκράτορας
* (1989) Ο Κύκλος των Χαμένων Ποιητών
* (1990) Τα Καλά Παιδιά
* (1991) The Commitments: Οι ροκάδες του Δουβλίνου
* (1992) Επιστροφή στο Χάουαρντς Εντ
* (1993) Η Λίστα του Σίντλερ
* (1994) Τέσσερις γάμοι και μία κηδεία
* (1995) Λογική και ευαισθησία
* (1996) Ο Άγγλος ασθενής
* (1997) Άντρες με τα όλα τους
* (1998) Ερωτευμένος Σαίξπηρ
* (1999) American Beauty
* (2000) Μονομάχος
* (2001) Ο Άρχοντας των Δαχτυλιδιών: Η Συντροφιά του Δαχτυλιδιού
* (2002) Ο Πιανίστας
* (2003) Ο Άρχοντας των Δαχτυλιδιών: Η Επιστροφή του Βασιλιά
* (2004) Ιπτάμενος Κροίσος
* (2005) Το μυστικό του Brokeback Mountain
* (2006) Η βασίλισσα
* (2007) Εξιλέωση
* (2008) Slumdog Millionaire
* (2009) The Hurt Locker
* (2010) Ο Λόγος του Βασιλιά
* (2011) The Artist
* (2012) Επιχείρηση: Argo
* (2013) 12 χρόνια σκλάβος
* (2014) Μεγαλώνοντας
* (2015) Η Επιστροφή
* (2016) La La Land
* (2017) Οι Τρεις Πινακίδες Έξω από το Έμπινγκ, στο Μιζούρι
* (2018) Roma
* (2019) 1917
* (2020) Η Χώρα των Νομάδων
* (2021) Η Εξουσία του Σκύλου
* (2022) Ουδέν νεώτερον από το δυτικό μέτωπο
 |

 |

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |